text: [{"text_idx": "#000009", "text": "\u201cNira bole mai na tamata, moni vakacaucautaki Jiova!\u201d\u200b\u2014DVEI. 5:2."}, {"text_idx": "#000021", "text": "5. Na taro cava eda na veivosakitaka?"}, {"text_idx": "#000023", "text": "6. Era duidui vakacava na lewenikoro e Isireli kei na mataivalu i Japini?"}, {"text_idx": "#000027", "text": "8 E tete sara na vosa qori. Era soqoni yani e Ulu i Tepori o ira na bole. Sega tale ni qai vakaoti gauna o Peraki ni muria na ivakasala i Jiova. (Wilika Dauveilewai 4:14-16.) Ni katakata sara tu ga na ivalu e Tenaki, qai bisa vakasauri na uca, mani lolobo kina na vanua. E cicimuria nona mataivalu o Sisera o Peraki me yaco sara i Eroseci e 24 na kilomita na kena balavu. Na nona dro tiko qori e qai biuta o Sisera na nona kareti e dau kilai tu na kena vakarerevaki, ni sa sega ni yaga vua, me dro sara i Senanimi, rairai volekati Ketesi. E lai sasaga vuni ena valelaca i Jaeli, na wati Eperi na Kenaiti, mani tavaki koya mai o Jaeli. Dua na ka nona wawale mai na ivalu, e moce lutu kina. Sa tu sara ga vei Jaeli na bula i Sisera me yavala ena yaloqaqa qai vakamatei koya. (Dvei. 4:17-21) E vakadrukai vakadua na meca kei Isireli! *"}, {"text_idx": "#000028", "text": "9. Na cava e vakamacalataki ena Dauveilewai 5:20, 21 me baleta nona valuti o Sisera?"}, {"text_idx": "#000029", "text": "9 Ena vinaka me vulici vata na Dauveilewai wase 4 kei na 5, ni duidui na ka erau volaitukutukutaki kina. Kena ivakaraitaki e tukuni ena Dauveilewai 5:20, 21: \u201cEra vala mai lomalagi na kalokalo, era valuti Sisera mai na nodra sala. E kuitaki ira na uciwai o Kisoni.\u201d Vakacava, qori e dusi ira tiko na agilosi se na lulutu ni vatu mai lomalagi? E sega ni vakamatatataki na tikina qori. Ia o cei tale eda rawa ni kaya ni vakavuna na bisa ni uca me donuya e dua na ivalu, ra qai luvu kina e 900 na qiqinivalu? E tukuni vakatolu ena Dauveilewai 4:14, 15, ni o Jiova ga e vakavuna na qaqa. E sega gona ni dua vei ira na 10,000 na Isireli me rawa ni sakitaka ni vakavuna na veivakabulai qori."}, {"text_idx": "#000033", "text": "12. E duidui vakacava nodra rai na vakamacalataki tiko ena Dauveilewai 5:9, 10, cava meda cakava kina nikua?"}, {"text_idx": "#000034", "text": "12 Eda raica tale ga ena Dauveilewai 5: 9, 10, ni duidui o ira na bole mera tokoni Peraki kei ira na sega ni veitokoni. Erau vakavinavinakataki \u201cira na komada ni Isireli\u201d o Tepora kei Peraki nira \u201cbole mera lako vata kei ira na tamata.\u201d Era duidui sara vei ira na \u201cvodo tiko ena asa raradamu\u201d era sega ni bole nira dokadoka, kei ira na \u201cdabe tiko ena ibe totoka\u201d nira digia na bula vutuniyau. Era sega ni vakataki ira na \u201clako tiko e gaunisala,\u201d era digia mera muria na sala rawarawa, ia o ira na lako vata kei Peraki era lako ina ivalu ena baba veivatu kei Tepori, vaka kina na vanua lolobo ena buca o Kisoni! O ira na taleitaka tiko na bula rawarawa mera \u201cvakasamataka vinaka\u201d sara. E dodonu mera vakasamataka vakatitobu nira sa na sega ni tokoni Jiova kina. Mera cakava tale ga qori o ira na se lomalomarua tiko nikua ni qaravi Jiova mai vu ni lomadra."}, {"text_idx": "#000036", "text": "13 O ira na bole era vakadinadinataka na nona yavala o Jiova me vakacerecerea na dodonu ni nona veiliutaki. Qori sara ga na yavu mera talanoataka kina \u201cna cakacaka dodonu i Jiova.\u201d (Dvei. 5:11) Ena yasana adua na yavusa i Rupeni, Tani kei Aseri era vakamacalataki ena Dauveilewai 5:15-17 nira kauaitaka ga vakalevu na veika era taukena\u200b\u2014qo na nodra qelenimanumanu, waqa kei na toba\u2014ra qai sega ni kauai ena cakacaka e vinakata o Jiova. E duidui kina o Sepuloni kei Nafitalai ni rau \u201cbolemate\u201d me rau vukei Tepora kei Peraki. (Dvei. 5:18) E dua na ka bibi eda vulica ni duidui na rai me baleta na noda dau bolecakacaka."}, {"text_idx": "#000037", "text": "14. Eda vakaraitaka vakacava noda tokona na dodonu ni nona veiliutaki cecere o Jiova?"}, {"text_idx": "#000038", "text": "14 Eda sega ni kacivi nikua meda vakaitavi ena ivalu, ia e ka dokai noda gumatua tiko ni doudou ena cakacaka vakavunau. Sa qai vinakati ga vakalevu ena isoqosoqo i Jiova na bolecakacaka. Qori sara ga na ka era sa cakava tiko e levu na tacida yalewa, tacida tagane, kei ira na itabagone mera veiqaravi vakatabakidua nira painia, lewe ni vuvale e Peceli, tara Vale ni Soqoni, kei na soqo ni tabacakacaka se soqo lelevu. Era wili tale ga kina na qase ni ivavakoso era lewena tiko na Komiti Veitaratara kei na Valenibula, vaka kina o ira na dau tuvanaka na noda soqo lelevu. E marautaka o Jiova na nomuni dau yalorawarawa, ena sega ni guilecava.\u200b\u2014Iper. 6:10."}, {"text_idx": "#000039", "text": "Ni bera ni o vakatulewa, vakasamataka vakabibi na veika ena yaco ina nomu vuvale kei na ivavakoso (Raica na parakaravu e 15)"}, {"text_idx": "#000050", "text": "^ para. 15 Raica na ulutaga \u201cLomaocaocataki ni iLavo\u201d ena Vale ni Vakatawa, 1 Julai, 2015."}]